stanford-oval/wikipedia huggingface dataset:
พิธีเปิดโอลิมปิกฤดูหนาว 2018
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พิธีเปิดโอลิมปิกฤดูหนาว 2018
| ด ค ก กีฬาโอลิมปิก |
| --- | --- | --- |
 พิธีการ ประธานในพิธี  ผู้เก็บธงโอลิมปิก  กฎบัตร  ประเทศที่เข้าร่วม โอลิมปิกฤดูร้อน  โอลิมปิกฤดูหนาว  เมืองเจ้าภาพ การคัดเลือก  สนามแข่งขัน  ไอโอซี คณะกรรมการโอลิมปิกแห่งชาติ  รหัสประเทศ  เหรียญรางวัล ตารางสรุปเหรียญ  จ้าวเหรียญทอง  ผู้ที่ได้เหรียญ  ผู้ได้รับเหรียญร่วมกัน  ผู้ที่ได้รางวัลพิเศษ  ประกาศนียบัตร  ปัญหา ลัทธิอาณานิคม  การใช้สารกระตุ้น  กีฬา  สัญลักษณ์ การวิ่งคบเพลิง  เหรียญปีแยร์ เดอ กูแบร์แต็ง  ผู้หญิง  การเสียชีวิต สงครามโลกครั้งที่ 1  สงครามโลกครั้งที่ 2  วิดิโอเกมโอลิมปิก  รางวัลตอบแทนสำหรับผู้ได้รับเหรียญรางวัลโอลิมปิกของแต่ละประเทศ 
| ฤดูร้อน |   1896 เอเธนส์    1900 ปารีส    1904 เซ็นต์หลุยส์    1908 ลอนดอน    1912 สต็อกโฮล์ม    1916†   1920 แอนต์เวิร์ป    1924 ปารีส    1928 อัมสเตอร์ดัม    1932 ลอสแอนเจลิส    1936 เบอร์ลิน     1940‡   1944‡   1948 ลอนดอน    1952 เฮลซิงกิ    1956 เมลเบิร์น    1960 โรม    1964 โตเกียว    1968 เม็กซิโกซิตี    1972 มิวนิก    1976 มอนทรีออล    1980 มอสโก    1984 ลอสแอนเจลิส    1988 โซล    1992 บาร์เซโลนา    1996 แอตแลนตา    2000 ซิดนีย์    2004 เอเธนส์    2008 ปักกิ่ง    2012 ลอนดอน    2016 รีโอเดจาเนโร    2020 โตเกียว §   2024 ปารีส    2028 ลอสแอนเจลิส    2032 บริสเบน    2036 TBA  |  |
| ฤดูหนาว |   1924 ชามอนี    1928 ซังคท์โมริทซ์    1932 เลคพลาซิด    1936 การ์มิช-พาร์เทินเคียร์เชิน    1940‡   1944‡   1948 ซังคท์โมริทซ์    1952 ออสโล    1956 กอร์ตีนาดัมเปซโซ    1960 สควอว์วัลเลย์    1964 อินส์บรุค    1968 เกรอนอบล์    1972 ซัปโปโระ    1976 อินส์บรุค    1980 เลคพลาซิด    1984 ซาราเยโว    1988 แคลกะรี    1992 อัลแบร์วิล    1994 ลิลเลฮัมเมร์    1998 นางาโนะ    2002 ซอลต์เลกซิตี    2006 ตูริน    2010 แวนคูเวอร์    2014 โซชิ    2018 พย็องชัง    2022 ปักกิ่ง    2026 มิลาน–กอร์ตีนา    2030 เฟรนช์แอลป์   2034 ซอลต์เลกซิตี   |  |
 †ถูกยกเลิกเนื่องจากเกิดสงครามโลกครั้งที่หนึ่ง  ‡ถูกยกเลิกเนื่องจากเกิดสงครามโลกครั้งที่สอง  §เลื่อนไปปี ค.ศ. 2021 เนื่องจากเกิดการระบาดทั่วของไวรัสโคโรนา   กีฬาโอลิมปิกโบราณ  กีฬาซ้อน 1906  พาราลิมปิก  โอลิมปิกเยาวชน   โอลิมปิกอีสปอร์ตซีรีส์ 
ไมก์ เพนซ์, รองประธานาธิบดีสหรัฐ
คิม โย-ยอง, น้องสาวของคิม จ็อง-อึน
มูนด็อก

| Moondog |
| --- | --- |

ข้อมูลพื้นฐาน
ชื่อเกิด: Louis Thomas Hardin
เกิด: 26 พฤษภาคม ค.ศ. 1916(1916-05-26) แมรี่วิลล์ แคนซัส ประเทศสหรัฐอเมริกา
เสียชีวิต: 8 กันยายน ค.ศ. 1999(1999-09-08) (83 ปี) มึนเสตอร์ ประเทศเยอรมนี
แนวเพลง: Avant-garde jazz, minimalism, outsider music
อาชีพ: Vocalist Percussionist Composer
เครื่องดนตรี: Keyboard, percussion, vocals
ช่วงปี: 1932–1999

เว็บไซต์: managarm
นักดนตรี
มูนด็อก หรือ หลุยส์ โทมัส ฮาร์ดิน (26 พฤษภาคม 1916 - 8 กันยายน 1999) เป็นนักแต่งเพลงชาวอเมริกันตาบอด โดยยังเป็นนักดนตรี กวี และเป็นผู้ประดิษฐ์เครื่องดนตรีอีกหลากหลายชนิดด้วย มูนด๊อกย้ายมานิวยอร์กตั้งแต่ยังเป็นหนุ่ม โดยอาศัยตามท้องถนนและแต่งกายเป็นเทพโอดิน ด้วยเครื่องแต่งกายและการใช้ชีวิตที่ไม่เหมือนใครของมูนด๊อกทำให้เขาถูกจดจำในชื่อของ "The Viking of 6th Avenue"
บทเพลงของมูนด๊อกส่วนใหญ่ ได้รับแรงบันดาลใจมากจากเสียงบรรยากาศริมถนน อาทิเช่น เสียงรถไฟใต้ดินหรือ เสียงแตร เป็นที่กล่าวกันว่าเพลงของมูนด๊อกจากปีค.ศ. 1940-50  มีอิทธิพลอย่างมากกับนักแต่งเพลงแบบตัดทอนในยุคแรกๆ (minimalist composers)
วัยเด็ก

ฮาร์ดินเกิดมาในครอบครัวที่นับถือศาสนาคริสนิกายเอพิสโคพาเลียน  ในแมรี่วิลล์ รัฐแคนซัส เมื่ออายุได้ห้าปี เขาเริ่มตีกลองที่สร้างเองจากกระดาษกล่อง  ครอบครัวของเขาย้ายถิ่นฐานไปอยู่เมือง ไวโอมิง และพ่อของเขาได้เปิดกิจการสถานที่ประกอบการค้าของบริษัทใหญ่ๆ ณ เมือง ฟอร์ท บริดเจอร์     ฮาร์ดินเรียนในโรงเรียนตามเมืองเล็กๆ สองสามแห่ง    ครั้งหนึ่งพ่อของเขาได้พาฮาร์ดินไปร่วม งานทางศาสนาของชนเผ่าอินเดียนแดงนาม อาราพาโฮ ที่นั่นเขาได้นั่งบนตักของ หัวหน้าเผ่า   (Chief Yellow Calf) และเล่นกลองชุดที่สร้างมาจากหนังควาย
ฮาร์ดิน เล่นกลองใน โรงเรียนมัธยมเฮอร์เล่ย์ ก่อนที่เขาจะสูญเสียการมองเห็นจาก อุบัติเหตุในฟาร์มที่เกิดขึ้นจากผงระเบิดไดนาไมท์ ขณะอายุได้สิบหกปี  หลังจากที่เขาเรียนทฤษฎีดนตรีในโรงเรียนสำหรับคนตาบอดสองสามแห่งในภาคกลางของประเทศ   ฮาร์ดินได้เรียนรู้การแต่งเพลงและฝึกการใช้หู (ear training) ด้วยตนเองถึงอย่างไรก็ตาม เขาก็ได้เรียนกับ เบอร์เน็ต ทัทฮิลล์ ที่โรงเรียนสอนคนตาบอดโลวา   
ฮาร์ดินย้ายมาอยู่ที่ เมืองเบทส์วิลล์ รัฐ อาแคนซัส ที่ที่เขาใช้ชีวิตอยู่จนปี 1942 ปีที่เขาได้รับทุนเข้าศึกษาที่เมืองเมมฟิส รัฐ เทนเนสซี   และถึงแม้ว่าเขาจะเรียนรู้เรื่องดนตรีด้วยหูของเขาเอง  ที่นั่น ฮาร์ดินได้เรียน ทฤษฐีดนตรีจากหนังสืออักษรเบรล
ฮาร์ดินย้ายมานิวยอร์กในปี 1943 ที่ที่เขาได้พบกับ วาทยากรที่ย่งใหญ่ อย่างเช่น เลโอนาร์ด แบร์นสไตน์ และ อาร์ทูโร ทอสคาร์นีนี  และเช่นเดียวกัน กับนักดนตรี นักแต่งเพลงแจ๊สในตำนาน อย่างเช่น ชาร์ลี ปาร์เกอร์ และเบนนี กู๊ดแมน  ผู้ซ่งมีอารมณ์ขันในการแต่งเพลงและมีบทเพลงที่มีชีวิตชีวา กระฉับกระเฉง ซึ่งเขาเหล่านั้นจะเป็น ผู้มีอิทธิพลในงานยุคหลังๆของ ฮาร์ดิน
นิวยอร์ก

จากช่วงปลายทศวรรษที่ 1940 ถึงปี 1974 มูนด๊อกได้ใช้ชีวิตอยู่อย่างนักดนตรีข้างถนนและกวีในเมืองนิวยอร์ก ส่วนใหญ่จะแสดงอยู่ที่มุมถนนหมายเลขห้าสิบสามกับอะเวนิวที่หกในแมนฮัตตัน ถึงอย่างนั้นก็ตามเขาก็ไม่ใช่คนไร้บ้าน เกือบตลอดชีวิตของเขา ฮาร์ดินยังคงมีอพาร์ตเมนต์ในอัพเพอร์แมนแฮตตั้น นอกเหนือจากส่วนของงานดนตรีและบทกวี ฮาร์ดินเป็นที่รู้จักจากการที่เขาสวมหมวกไวกิ้งที่แปลกประหลาด ที่มีเขาสัตว์ติดอยู่ ฮาร์ดินใช้ชีวิตอยู่จากการขายสำเนาบทกวีและปรัชญาดนตรีของเขา ด้วยความที่ถนนที่ฮาร์ดินทำงานอยู่ อยู่ไกล้กับถนนหมายเลข52ที่โด่งดัง ซึ่งเป็นที่ที่มีไนท์คลับอยู่เรียงราย ทำให้เขาเป็นที่รู้จักของนักดนตรีแจ๊สและแฟนเพลง
ในปีค.ศ.1947 ฮาร์ดินเริ่มใช้นามปากกา " มูนด๊อก"(Moondog) เพื่อเป็นเกียรติกับสุนัขตัวหนึ่ง "ตัวที่ชอบเห่าหอนใส่ดวงจันทร์มากกว่าสุนัขตัวไหนที่ผมรู้จักมา"
ในปีค.ศ.1949 เขาเดินทางไปร่วมพิธีซันแดนซ์ ของเผ่าแบล็คฟุต ที่รัฐไอดาโฮ เขาได้แสดงเครื่องดนตรีประเภทเคาะ(Percussion)และขลุ่ย  ช่วงเวลานั้นทำให้ฮาร์ดินได้ย้อนความทรงจำทางดนตรีของเค้าไปสู่วัยเด็ก เพลงพื้นเมือง,ดนตรีแจ๊สร่วมสมัยและเพลงคลาสสิคผสมผสานกับเสียงบรรยากาศจากสถานที่ที่เขาอยู่ (เสียงการจราจร,เสียงคลื่น,เสียงเด็กร้องไห้ ฯลฯ) ส่งเหล่านี้ได้สร้างพื้นฐานให้กับบทเพลงของมูนด๊อก
ปีค.ศ.1954 ฮาร์ดินชนะคดีในศาลสูงของนิวยอร์กที่มีคู่กรณีเป็นดีเจชื่อ อาลัน ฟรีด ผู้ซึ่งก่อตั้งรายการวิทยุของเขาในนาม "The Moondog Rock and Roll Matinee" มูนด๊อกคิดว่าเขาจะไม่ชนะคดีนี้เลย ถ้าปราศจากความช่วยเหลือของนักดนตรีเช่น เบนนี กู้ดแมน และอาเธอโร ทอสคานีนี ผู้ซึ่งยืนยันกับศาลว่าฮาร์ดินเป็นนักแต่งเพลงมืออาชีพ ฟรีตต้องขอโทษฮาร์ดินและหยุดใช้ชื่อมูนด๊อกในการออกอากาศ ด้วยเหตุผลที่ว่าฮาร์ดินนั้นเป็นที่รู้จักในชื่อ "มูนด๊อก"มาก่อนที่ฟรีดจะเริ่มใช้มัน
เยอรมนี

เยอรมนีเป็นสถานที่ในอุดมคติของมูนด๊อก ("ประเทศที่ศักดิ์สิทธิ์ กับแม่น้ำศักดิสิทธิ์-แม่น้ำไรน์") ที่ที่เขาพำนักในปี 1974 นักศึกษาชาวเยอรมันนาม อิโลน่า ซอมเมอร์ ได้ช่วยมูนด๊อกก่อตั้งบริษัทที่จะช่วยสนับสนุนงานเพลงของเขาและให้ที่พักกับพิงกับเขา ในช่วงแรก ณ เมือง เออ-แอร์เคนสวิค และต่อมา ที่เมือง มึนเสตอร์ ในเขตเวสฟาเลีย ประเทศเยอรมนี มูนด๊อกได้ใช้ชีวิตอยู่กับครอบครัวของ อิโลน่า ณ เมืองมึนเสตอร์ ในช่วงนั้นเขาได้แต่งเพลงนับร้อยๆเพลงซึ่งในขั้นแรกเพลงทั้งหมดถูกบันทึกโดยอักษรเบรลและถูกแปลงเป็นตัวโน้ตโดยอิโลน่า มูนด๊อกได้ใช้ชีวิตอยู่ที่เยอรมนีจนเสียชีวิตในปี ค.ศ.1999
ในปี ค.ศ. 1989 จากคำเชิญของ ฟิลิปพ์ กลาส มูนด๊อกได้กลับไปควบคุมวงบรูคลิน ฟิลฮาโมนิคแชมเบอร์ออเครสตาร์ แสดงดนตรีของเขา ณ เทศการ the New Music America ในบรูคลิน การแสดงในครั้งนี้ทำให้คนสนใจงานเพลงของเขามากขึ้น 
มูนด๊อกผลิตอัลบั้มของเขาและออกทัวร์ ในทั้ง สหรัฐอเมริกา และยุโรป (ฝรั่งเศส,เยอรมนีและสวีเดน)
งานประพันธ์ > ซิงเกิล

"Snaketimes Rhythm" (1949–1950), SMC
"Moondog's Symphony" (1949–1950), SMC
"Organ Rounds" (1949–1950), SMC
"Oboe Rounds" (1949–1950), SMC
"Surf Session" (c. 1953), SMC
"Caribea Sextet"/"Oo Debut" (1956), Moondog Records
"Stamping Ground Theme" (from the Holland Pop Festival) (1970), CBS.
งานประพันธ์ > EPs

1953 Improvisations at a Jazz Concert, Brunswick
1953 Moondog on the Streets of New York, Decca/Mars
1953 Pastoral Suite / Surf Session, SMC
1955 Moondog & His Honking Geese Playing Moondog's Music, Moondog Records
งานประพันธ์ > อัลบั้ม > ในชื่อ Moondog

1953 Moondog and His Friends, Epic
1956 Moondog, Prestige
1956 More Moondog, Prestige
1957 The Story of Moondog, Prestige
1969 Moondog (not the same as the 1956 LP), Columbia
1971 Moondog 2, Columbia
1977 Moondog in Europe, Kopf
1978 H'art Songs, Kopf
1978 Moondog: Instrumental Music by Louis Hardin, Musical Heritage Society
1979 A New Sound of an Old Instrument, Kopf
1981 Facets, Managarm
1986 Bracelli, Kakaphone
1992 Elpmas, Kopf
1994 Sax Pax for a Sax with the London Saxophonic, Kopf/Atlantic
1995 Big Band, Trimba
1996 To a Grain of Rice, Paradise
2005 Bracelli und Moondog, Laska Records
งานประพันธ์ > อัลบั้ม > กับ Julie Andrews และ Martyn Green

1957 Songs of Sense and Nonsense - Tell it Again, Angel/Capitol
งานประพันธ์ > Compilations

1991 More Moondog/The Story of Moondog, Original Jazz Classics
2001 Moondog/Moondog 2, Beat Goes On
2005 The German Years 1977–1999, ROOF Music
2005 Un hommage à Moondog tribute album, trAce label
2005 The Viking Of 6th Avenue (disc inside biographical book), Honest Jons (ISBN 0-976082-284)
2006 Rare Material, ROOF Music
งานประพันธ์ > Various artist compilations

1954 New York 19 (recorded and edited by Tony Schwartz), Folkways
1954 Music in the Streets (recorded and edited by Tony Schwartz), Folkways
1958 Rosey 4 Blocks (arrangement by Andy Forsythe, Rosey
1970 Fill Your Head With Rock, CBS
1998 The Big Lebowski motion picture soundtrack, Mercury
1998 Fsuk vol. 3: The Future Sound of the United Kingdom, Fsuk
2000 Miniatures 2, Cherry Red
2006 DJ Kicks:Henrik Schwarz, K7 Records
2006 The Trip: Curated By Jarvis Cocker and Steve Mackey, Disc 1 Track 19: "Pastoral"
2008 Pineapple Express Motion Picture Sound Track, Track 9 "Birds Lament," Moondog & The London Saxophonic.
งานประพันธ์ > Performed by other musicians

1957 Moondog and Suncat Suite by British jazz musician Kenny Graham features one side of interpretations of the work of Moondog
1967 "All Is Loneliness" by Big Brother and the Holding Company, featuring Janis Joplin, on their self-titled first album
1968 "Moon Dog" by Pentangle on Sweet Child
1968 "Spear for Moondog (parts 1 and 2)" by jazz organist Jimmy McGriff on Electric Funk
1970 "Be a Hobo" by The Insect Trust on Hoboken Saturday Night
1978 Canons on the Keys by Paul Jordan, unreleased
1985 "Theme and Variations" performed by John Fahey on the album Rain Forests, Oceans and Other Themes[11]
1990 Lovechild Plays Moondog, EP, Forced Exposure
1990 "Moondog" by Prefab Sprout on Jordan: The Comeback
1993 "All is Loneliness" by Motorpsycho on Demon Box
1995 Alphorn of Plenty by Hans Kennel, Hat Art
1997 "Synchrony Nr. 2" by Kronos Quartet
1998 Trees Against the Sky compilation album, SHI-RA-Nui 360°
1999 "Get a Move On" (remix of "Bird's Lament (In Memory of Charlie Parker)") by Mr. Scruff on Keep It Unreal
2005 "All Is Loneliness" by Antony and the Johnsons, live
2005 "Sidewalk Dances" by Joanna MacGregor & Britten Sinfonia, Sound Circus SC010
2006 "Moondog Sharp Harp" by Xenia Narati, Ars Musici
2007 "Paris" by Jens Lekman, live
2009 "New Amsterdam" by Pink Martini on Splendor in the Grass
2010 "The Orastorios - Moondog rounds" by Stefan Lakatos/Andreas Heuser, Makro
2011 "Making Moonshine - Moondog Songs by Moondog Fans" by Various Artists, SL Records
แหล่งข้อมูลอื่น

Moondog - official website
Moondog discography at Discogs
Bach Meets Moondog เก็บถาวร 2007-11-20 ที่ เวย์แบ็กแมชชีน with Joanna MacGregor, at the 2006 London Jazz Festival
2003 Britten Sinfonia Moondog tour[ลิงก์เสีย] with Joanna MacGregor, article in The Independent
2-hour radio show featuring Moondog's biographer, and many of the composer's recordings[ลิงก์เสีย] (Starts at 00:07:00 into recording)
Stefan Lakatos เก็บถาวร 2022-03-03 ที่ เวย์แบ็กแมชชีน - Moondog Trimbapercussion
Moondog's Corner The original Fan Website
Le Viking de la 6ème Avenue เก็บถาวร 2013-04-04 ที่ เวย์แบ็กแมชชีน The French Fan Website
Xenia Narati[ลิงก์เสีย] Moondog Interpreter (Concert Harp)
ลุดตัดกุด

ลุดตัดกุด มีชื่อในภาษาจีนกลางว่า อู้ทูกู่ (จีน: 兀突骨; พินอิน: Wùtūgǔ) เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก เป็นชาวเผ่าลำมัน เจ้าแห่งรัฐออโกก๊ก (烏戈國 อูเกอกั๋ว)
ลุดตัดกุดเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์
ในนิยายสามก๊ก

ลุดตัดกุดปรากฏเป็นตัวละครในนวนิยายสามก๊กตอนที่ 90 ลุดตัดกุดเป็นเจ้าแห่งรัฐออโกก๊ก (烏戈國 อูเกอกั๋ว) รัฐของชนเผ่าลำมัน (南蠻 หนานหมาน) ลุดตัดกุดมีร่างสูง 12 ฉื่อ (尺) ไม่กินธัญพืชทั้งห้า (五谷 อู๋กู่) แต่กินงูและสัตว์ดุร้ายทั้งดิบ ๆ เป็นอาหาร มีเหล่าทหารใต้บังคับบัญชาที่เรียกว่าตีนกะเป๋ง (籐甲兵 เถิงเจี่ยปิง) สวมเกราะหวายซึ่งเป็นเกราะที่ชุบน้ำมันถึงครึ่งปี ทำให้ฟันแทงไม่เข้าและสามารถลอยน้ำได้
หลังจากเบ้งเฮ็กถูกขงเบ้งจับตัวครั้งที่ 6 แล้วถูกปล่อยไป เบ้งเฮ็กได้ไปร้องขอต่อลุดตัดกุดให้ยกทหารเกราะหวายไปรบกับขงเบ้ง ในศึกแรก กองทัพของขงเบ้งนำโดยจูล่งและอุยเอี๋ยนได้แพ้ทหารเกราะหวายของลุดตัดกุด ขงเบ้งจึงคิดอุบายให้อุยเอี๋ยนไปรบกับลุดตัดกุดและแกล้งแพ้หลายๆครั้งและถอยไปยังหุบเขาจัวปัวสก (盤蛇谷 ผานเฉอกู่) ลุดตัดกุดหลงกลเข้าไปในหุบเขาที่ขงเบ้งได้ทิ้งดินระเบิดไว้ แล้วขงเบ้งจึงสั่งให้ทหารจุดเพลิงและทิ้งไปในหุบเขา เกราะหวายเป็นเกราะชุบน้ำมันจึงติดไฟได้ง่าย ทำให้ทหารเกราะถูกเพลิงเผาทั้งเป็นตายสิ้นรวมทั้งลุดตัดกุดด้วย
วนอุทยาน

วนอุทยาน คือ ป่าสงวนที่มีลักษณะธรรมชาติสวยงาม เช่นมีน้ำตก ถ้ำ และทางราชการได้เข้าไปปรับปรุงตกแต่งสถานที่ให้เป็นที่พักผ่อนหย่อนใจของประชาชน
ลุดตี่

| --- | --- |
ลุดตี่ในภาพถูกตัดให้มีขนาดเล็กพอ ๆ กับถ้วยตะไล
ชื่ออื่น: แป้งกลอก, ขนมกลอก
มื้อ: อาหารว่าง
แหล่งกำเนิด: ประเทศไทย
ภูมิภาค: ย่านคลองบางหลวง กรุงเทพมหานคร
ส่วนผสมหลัก: แป้งข้าวเจ้า, น้ำ, ไข่ไก่, หญ้าฝรั่น
 ตำราอาหาร: ลุดตี่
ลุดตี่ เป็นอาหารว่างของไทยอย่างโบราณชนิดหนึ่ง ปัจจุบันยังปรากฏอยู่ในสำรับอาหารงานบุญของชาวไทยมุสลิมแถบคลองบางหลวง ฝั่งธนบุรี กรุงเทพมหานคร และพบในกลุ่มชาวมุสลิมย่านหัวแหลม จังหวัดพระนครศรีอยุธยา มีลักษณะเป็นแป้งสีเหลืองแผ่นกลมคล้ายโรตี รับประทานเคียงด้วยการห่อเข้ากับแกงไก่ หรือแกงเขียวหวานเนื้อ บางแห่งรับประทานเล่นเป็นขนมใส่ไส้สังขยาหรือไส้เค็มที่ทำจากกุ้ง ก็จะเรียกว่า ขนมกลอก หรือ แป้งกลอก
ลุดตี่เป็นหนึ่งในอาหารไทยที่ปรากฏใน กาพย์เห่เรือชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย ความว่า
| 0 | 1 | 2 |
| --- | --- | --- |
| ๏ ลุดตี่นี้น่าชม |  | แผ่แผ่นกลมเพียงแผ่นแผง |
| โอชาน่าไก่แกง |  | แคลงของแขกแปลกกลิ่นอาย |


— กาพย์เห่เรือชมเครื่องคาวหวาน
ตัวแป้งลุดตี่ทำจากแป้งข้าวเจ้า ที่มาจากข้าวสารแช่น้ำหนึ่งคืน ก่อนนำไปโม่เจือน้ำ แล้วนำแป้งที่ได้ไปผสมกับไข่ไก่ ใส่สีเหลืองที่ได้จากหญ้าฝรั่นหรือผงขมิ้น จากนั้นนำแป้งที่ผสมแล้วไปหยอดลงบนกระทะ กลอกแป้งให้เป็นแผ่นกลม รอจนแป้งสุกจึงนำขึ้นจากกระทะ
ปรกติลุดตี่จะรับประทานคู่กับแกงไก่หรือแกงแดง จะเรียกว่า ลุดตี่จิ้มคั่ว หรือ ลุดตี่หน้าไก่แกง ประกอบไปด้วยเนื้อไก่ หอมแดง และกระเทียมชิ้นเล็ก ๆ อย่างละเท่า ๆ กัน เข้าเครื่องแกงและเครื่องเทศอย่างแกงมัสมั่น เพียงแต่ไม่ใส่มันฝรั่ง เมื่อจะรับประทาน ก็จะแผ่แป้งลุดตี่ออกแล้วใส่แกง โรยผักชีสดและพริกชี้ฟ้าแดงพอชม ห่อม้วนเป็นคำพอรับประทาน หากรับประทานลุดตี่เป็นของหวาน จะเรียกว่า แป้งกลอก หรือ ขนมกลอก มีสองไส้ คือไส้หวาน เป็นสังขยาที่ทำจากไข่เป็ดกวนกับน้ำตาลปึก กับไส้เค็ม ที่ทำจากกุ้งสับ ผัดกับรากผักชี กระเทียม และพริกไทยโขลก ใส่มะพร้าวขูด มันกุ้ง โรยด้วยใบมะกรูดหั่นฝอย ก่อนห่อกับแป้ง จะใส่ถั่วงอกลวกรองก้นเอาไว้
นอกจากนี้ ชื่อ ลุดตี่ ยังนำไปใช้เรียกแป้งนานสำหรับรับประทานคู่กับน้ำตาลทรายแดงกับน้ำมันเนยว่า ลุดตี่แป้งดำ ซึ่งวิธีทำแป้งต่างจากลุดตี่ เรียกของว่างชนิดนี้ว่ามะนิด่า
วัชพืช

วัชพืช เป็นพืชที่ขึ้นมาเองตามธรรมชาติในไร่ในสวน โดยที่ผู้ดูแลไม่ต้องการ ส่วนใหญ่ไม่มีมูลค่าทางเศรษฐกิจ หรือมีน้อย มักสร้างความเสียหายให้พืชเศรษฐกิจ เช่น แย่งอาหาร อย่างไรก็ตาม วัชพืชที่ไม่ต้องการนั้นก็อาจจะอุดมไปด้วยธาตุอาหารพืชทั้งธาตุหลักและธาตุรองครบถ้วน และสามารถตัดมาหมักเพื่อทำปุ๋ยได้
หญ้า จัดเป็นวัชพืชชนิดหนึ่งหากขึ้นตามสวนไร่นา โดยแย่งสารอาหารไปจากพืชหลักที่ปลูก  แต่ถ้าเจ้าของสวนตั้งใจให้หญ้าขึ้น เช่นตามสนามกอล์ฟ หญ้าจะไม่นับว่าเป็นวัชพืช
การแบ่งประเภทวัชพืช

วัชพืชสามารถแบ่งได้เป็น วัชพืชใบแคบ ซึ่งอยู่ในวงศ์ Poaceae และวัชพืชใบกว้าง ซึ่งมีอยู่หลายวงศ์รวมถึงวงศ์ Cyperaceae
วัดผลาหาร

| วัดผลาหาร |
| --- | --- |

ชื่อสามัญ: วัดผลาหาร, วัดขุนหาญทรชน
ที่ตั้ง: ตำบลคลองหก อำเภอคลองหลวง จังหวัดปทุมธานี
ประเภท: วัดราษฎร์
นิกาย: มหานิกาย
เจ้าอาวาส: พระสมุห์ จเร อคฺคปญฺโญ
 สถานีย่อยพระพุทธศาสนา
วัดผลาหาร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองหก อำเภอคลองหลวง จังหวัดปทุมธานี ปัจจุบันพระสมุห์ จเร อคฺคปญฺโญ ดำรงตำแหน่งเจ้าอาวาส
วัดผลาหารสร้างเมื่อ พ.ศ. 2456 โดยมีขุนหาญทรชน บริจาคที่ดินให้สร้างวัด เนื้อที่ 7 ไร่ 2 งาน ชาวบ้านเรียกกันว่า วัดขุนหาญทรชน ตามนามผู้บริจาคที่ดินและดำเนินการสร้างวัด วัดได้รับพระราชทานวิสุงคามสีมา เมื่อประมาณ พ.ศ. 2459 ด้านการศึกษา ทางวัดได้เปิดสอนปริยัติธรรมแผนกธรรมเริ่มมาตั้งแต่ พ.ศ. 2470 นอกจากนี้ยังได้ให้ทางราชการสร้างโรงเรียนประชาบาล สอนระดับประถมศึกษาในที่ดินวัด
อาคารเสนาสนะภายในวัด ได้แก่ อุโบสถกว้าง 7 เมตร ยาว 20 เมตร สร้างเมื่อ พ.ศ 2500 ภายในมีพระประธาน หน้าตักกว้าง 1 เมตร กุฏิสงฆ์ 10 หลัง ส่วนมากเป็นอาคารไม้ หอสวดมนต์กว้าง 15 เมตร ยาว 15 เมตร และศาลาการเปรียญสร้างเมื่อ พ.ศ. 2512
รายนามเจ้าอาวาส

พระอาจารย์แหวว
พระอาจารย์ชม
พระอาจารย์แถม
พระครูพินิจธัญโศภณ
พระครูธัญโศภณ
พระทองเดิม สิริธมโม
พระสมุห์ จเร อคฺคปญฺโญ
วัดผาณิตาราม

| วัดผาณิตาราม |
| --- | --- |
อุโบสถของวัดผาณิตาราม

ที่ตั้ง: ตำบลบางกรูด อำเภอบ้านโพธิ์ จังหวัดฉะเชิงเทรา
ประเภท: วัดราษฎร์
นิกาย: มหานิกาย
เจ้าอาวาส: พระครูธรรมประยุต
 สถานีย่อยพระพุทธศาสนา
วัดผาณิตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกรูด อำเภอบ้านโพธิ์ จังหวัดฉะเชิงเทรา ที่ดินที่ตั้งวัดมีเนื้อที่ 5 ไร่ 99 ตารางวา
วัดผาณิตารามตั้งวัดเมื่อ พ.ศ. 2447 ได้รับพระราชทานวิสุงคามสีมา เมื่อวันที่ 26 เมษายน 2523 พ.ศ. 2523 ที่ตั้งวัดตั้งอยู่ ฝั่งขวาของแม่น้ำบางปะกงตรงคุ้งน้ำ ซึ่งเดิมเรียกว่า บ้านบางเฟื้อ บริเวณที่ตั้งเดิมเป็นที่ดินของนายเสือ และนางปิ่น (ไม่ทราบนามสกุล) ผู้ริเริ่มสร้างวัดผาณิตาราม ได้แก่ นางผึ้ง วัฒนสินธุ์ และนางสาวพุ่ม พุ่มตระกูล  ได้เจรจาขอซื้อที่ดินเนื้อที่ 5 ไร่ 99 ตารางวา เป็นเงินจำนวน 3 ชั่ง (หรือ 240 บาท) นายเสือและนางปิ่น ได้ยินยอมขายที่ดิน
วัดผาณิตารามมีศาลาการเปรียญเป็นอาคารไม้สักเก่าแก่อายุกว่า 100 ปี และมีหอระฆังไม้ วัดผาณิตารามเป็นศูนย์พัฒนาจิตเฉลิมพระเกียรติ และเป็นสำนักปฏิบัติธรรมประจำจังหวัดฉะเชิงเทรา แห่งที่ 5 ทางวัดจัดอบรมวิปัสสนากรรมฐานสำหรับบุคคลทั่วไปและสำหรับเยาวชนเป็นประจำทุกปี โดยใช้หลักสูตรพัฒนาจิต เพื่อให้เกิดปัญญาและสันติสุขของคุณแม่ สิริ กรินชัย และได้รับการคัดเลือกให้เป็นวัดพัฒนาตัวอย่าง
รายนามเจ้าอาวาส

พระอธิการสร้อย
พระอธิการเย็น
พระอธิการขาว
พระอธิการเย็ก
พระอธิการแดง
พระครูอนุกูลธรรมกิจ
พระครูธรรมประยุต
วัดผาบ่องเหนือ

| วัดผาบ่องเหนือ |
| --- | --- |

ชื่อสามัญ: วัดผาบ่องเหนือ, วัดจองผาบ่องเหนือ
ที่ตั้ง: ตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดผาบ่องเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน ที่ดินตั้งวัดมีเนื้อที่ 5 ไร่ 3 งาน 91 ตารางวา
วัดผาบ่องเหนือเดิมชื่อว่า วัดจองผาบ่องเหนือ ตั้งวัดเมื่อ พ.ศ. 2450 ตามประวัติวัดสร้างเมื่อ พ.ศ. 2418 โดยมีกำนันอูดีถ่าง พร้อมด้วยคณะศรัทธาชาวบ้านร่วมใจกันสร้างขึ้นเป็นวัด วัดได้รับพระราชทานวิสุงคามสีมาเมื่อ พ.ศ. 2491 เขตวิสุงคามสีมากว้าง 50 เมตร ยาว 60 เมตร
ลักษณะของสถาปัตยกรรมและศิลปกรรมมีศิลปะแบบไทใหญ่เป็นส่วนมาก เช่น ศาลาการเปรียญ และเจดีย์ที่มีศิลปะแบบไทใหญ่ พระประธานในศาลาการเปรียญเป็นพระประธานศิลปะของไทใหญ่ ยังพบพระพุทธรูปปางพระพุทธเจ้าทีปังกรโปรดสุเมธดาบสหรือปางพุทธพยากรณ์
รายนามเจ้าอาวาส

พระครูอูหว่าโส พ.ศ. 2418–2438
พระครูส่าตี่ พ.ศ. 2438–2450
พระครูอินตา พ.ศ. 2450–2471
พระครูนันทิยะ วรคุณ พ.ศ. 2471–2520
พระอธิการป๊อก สุนฺทโร พ.ศ. 2527–2528
พระทองดี เตชปญฺโญ พ.ศ. 2528–2544
พระแก้ว ปัญญาพันโน พ.ศ. 2544– (รักษาการแทน)
วนอุทยานสระนางมโนราห์

| วนอุทยานสระนางมโนราห์ |
| --- | --- |
ไอยูซีเอ็นกลุ่ม 5 (เขตบกเขตน้ำในความคุ้มครอง)

ที่ตั้งในประเทศไทย
ที่ตั้ง: ประเทศไทย
เมืองใกล้สุด: ตำบลนบปลิง อำเภอเมืองพังงา จังหวัดพังงา
พิกัด: 8°30′38″N 98°32′32″E﻿ / ﻿8.51056°N 98.54222°E﻿ / 8.51056; 98.54222
พื้นที่: 0.29 km2 (0.11 sq mi)
จัดตั้ง: 15 กันยายน พ.ศ. 2523 
วนอุทยานสระนางมโนราห์ เป็นวนอุทยานตั้งอยู่ในท้องที่ตำบลนบปลิง อำเภอเมืองพังงา จังหวัดพังงา อยู่ในเขตป่าเขาทอย-
นางหงส์ มีเนื้อที่ประมาณ 180 ไร่ กรมป่าไม้ประกาศจัดตั้งเป็นวนอุทยานเมื่อวันที่ 15 กันยายน พ.ศ. 2523
ลักษณะวนอุทยานเป็นป่าประเภทป่าดงดิบหรือป่าฝน เป็นที่ค่อนข้างราบและมีเนินเตี้ย ๆ จนถึงเขาทอย ซึ่งเป็นบริเวณต้นน้ำของลำธารน้ำตกสระนางมโนราห์ ลักษณะของน้ำตกสระนางมโนราห์ เป็นลำธารไหลผ่านพื้นที่ราบขนาดเล็กและพื้นที่ต่างระดับ เป็นแอ่งน้ำขนาดกลาง กว้างประมาณ 10 เมตร และแอ่งเล็ก ๆ จำนวนมาก นอกจากนี้ยังมีน้ำตกขนาดเล็ก สูงประมาณ 2.3 เมตร อีก 4 แห่งในบริเวณเดียวกัน
สภาพป่าเป็นป่าดงดิบยังสมบูรณ์ มีถ้ำเปลือกหอยที่มีซากฟอสซิลของหอยฝังอยู่ในหินปูน
พันธุ์ไม้ที่พบได้แก่ ลำแพนเขา หว้าหิน ตะเคียนสามพอน สมอน้ำ ไม้ปรุ โสกน้ำและไม้ก่อ ไม้พื้นล่างได้แก่ ไผ่ผากและไผ่เกรียบขึ้นหนาแน่น สัตว์ที่พบเช่น ลิงกัง นกเขียวคราม และนกกาฝากท้องสีส้ม เป็นต้น
วัดท่าแค (จังหวัดลพบุรี)

| วัดท่าแค |
| --- | --- |


ที่ตั้ง: ตำบลท่าแค อำเภอเมืองลพบุรี จังหวัดลพบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าแค เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าแค อำเภอเมืองลพบุรี จังหวัดลพบุรี
วัดท่าแคสร้างเมื่อ พ.ศ. 2357 ได้รับพระราชทานวิสุงคามสีมาเมื่อวันที่ 10 กรกฎาคม พ.ศ. 2515 ผูกพัทธสีมาเมื่อวันที่ 22 กุมภาพันธ์ พ.ศ. 2519 ได้ขึ้นทะเบียนเป็นโบราณสถานเมื่อวันที่ 16 กรกฏาคม พ.ศ. 2535 โบราณสถานได้รับการบูรณะแล้วเมื่อปีงบประมาณ 2562
วัดมีโบราณสถานที่สำคัญ คือ หอไตรสมัยรัตนโกสินทร์ใต้ถุนยกสูงโล่ง สร้างเมื่อ พ.ศ. 2466 เป็นอาคารไม้ทรงสี่เหลี่ยมจัตุรัสชั้นเดียว ใต้ถุนยกสูงโล่ง หลังคาทำเป็นจัตุรมุขซ้อนลดหลั่นกัน 3 ชั้น หน้าจั่วประดับไม้ฉลุรองรับหลังคา มุงด้วยกระเบื้องว่าว ปูนปั้นทับสันเป็นบางส่วน และหลังคาปีกนกเทลาดต่อเนื่องกันโดยตลอดประดับหลังคา มีปั้นลมและเชิงชายด้วยเสาไม้กลึง และลายฉลุเครือเถา พื้นอาคารชั้นบนปูไม้กระดานตีชนตลอดแนว ประตูบานเฟี้ยมบริเวณฝาผนังห้องเก็บพระไตรปิฎก ส่วนล่างของบานประตูเป็นไม้แกะสลักภาพต้นไม้ กระถางแจกันดอกไม้และรูปสัตว์ ส่วนบนของบานประตูกรุด้วยกระจก ช่องลมทำฉลุไม้โดยรอบ รอบอาคารบริเวณระเบียงทำเป็นเสากลมมีราวระเบียงและลูกกรงไม้ เสาระหว่างระเบียงประดับด้วยลวดลายไม้ฉลุ
ศาลาการเปรียญไม้ขนาดใหญ่ที่อยู่ใกล้หอไตร ซึ่งสร้างขึ้นโดยมีลวดลายคล้ายกันเพียงแต่มีรายละเอียดน้อยกว่า ศาลาการเปรียญหลังนั้นได้ระบุศักราชที่สร้างไว้เมื่อ พ.ศ. 2475
รถไฟใต้ดินแทกู

รถไฟใต้ดินแทกู เป็นเส้นทางรถไฟใต้ดินในเมืองแทกู ประเทศเกาหลีใต้
เส้นทาง

| 0 | 1 | 2 | 3 | 4 | 5 |
| --- | --- | --- | --- | --- | --- |
| เส้นทาง อังกฤษ | เส้นทาง ฮันกึล | สถานีต้นทาง | สถานีปลายทาง | จำนวนสถานี | ระยะทาง กิโลเมตร |

|  | 1호선 | แทกก | อันชิม | 30 | 25.9 กิโลเมตร |
|  | 2호선 | มุนยัง | มหาวิทยาลัยย็องนัม | 29 | 31.4 กิโลเมตร |
เส้นทาง > สาย 1

บทความหลัก: รถไฟใต้ดินแทกู สาย 1
เส้นทาง > สาย 2

บทความหลัก: รถไฟใต้ดินแทกู สาย 2
สร้างเสร็จในปี ค.ศ. 2005
ดูเพิ่ม

ระบบขนส่งมวลชนความเร็วสูงในประเทศเกาหลีใต้
รายชื่อระบบขนส่งมวลชนความเร็วสูง
แหล่งข้อมูลอื่น

Daegu Metropolitan Subway
UrbanRail.net: Daegu เก็บถาวร 2005-10-24 ที่ เวย์แบ็กแมชชีน
วัดท่าใน

| วัดท่าใน |
| --- | --- |

ชื่อสามัญ: วัดท่าใน, วัดท่า
ที่ตั้ง: ตำบลท่าพระยา อำเภอนครชัยศรี จังหวัดนครปฐม
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าใน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าพระยา อำเภอนครชัยศรี จังหวัดนครปฐม
วัดท่าใน เดิมชื่อว่า วัดท่า ประกาศตั้งวัดเมื่อ พ.ศ. 2223 สมัยสมเด็จพระนารายณ์มหาราช ไม่ปรากฏว่าผู้ใดเป็นผู้สร้างวัด สาเหตุที่ชื่อวัดท่าเพราะในสมัยนั้นวัดแห่งนี้เป็นท่าเรือ เป็นศูนย์กลางของการคมนาคมทางน้ำระหว่างกาญจนบุรี นครปฐม กรุงเทพมหานคร สุนทรภู่ที่ได้มานมัสการองค์พระปฐมเจดีย์และได้บันทึกไว้ในนิราศพระประธม ในนิราศได้กล่าวถึงการเดินทางโดยเรือ และมาสิ้นสุดระยะทางที่วัดท่าแห่งนี้ ต่อจากนั้นได้นั่งเกวียนต่อไปยังองค์พระปฐมเจดีย์
ในสมัยหลวงพ่อห่วงเป็นเจ้าอาวาส ท่านได้ทำการบูรณะซ่อมแซมถาวรวัตถุให้เป็นระเบียบเรียบร้อยและได้เปลี่ยนชื่อจากวัดท่ามาเป็น "วัดท่าใน" เพราะที่ตั้งวัดอยู่ตรงกลางในวงล้อมของวัดต่าง ๆ อีก 7 วัด มีการสร้างศาลาการเปรียญ โรงเรียนปริยัติธรรม กุฏิสงฆ์ทรงไทย อุโบสถ การขุดสระน้ำ สำหรับเก็บกักน้ำไว้ในฤดูแล้ง 2 สระใหญ่ ซึ่งปัจจุบันถมไปแล้ว สร้างถนนสำหรับการสัญจรไปมาของชาวบ้าน
วัดมีวัตถุมงคลที่สร้างโดยหลวงพ่อห่วง เช่น ตะกรุดโทน ด้ายมงคล พระพิมพ์ผงเกสร และเหรียญรูปเหมือน เป็นต้น